title: Regolament ta’ Implimentazzjoni tal-Kummissjoni (UE) Nru 30/2014 tat- 13 ta’ Jannar 2014 li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Κονσερβολιά Ροβιών (Konservolia Rovion) (DPO)]

text:
               15.1.2014

               MT

               Il-Ġurnal Uffiċjali tal-Unjoni Ewropea

               L 10/7

         REGOLAMENT TA’ IMPLIMENTAZZJONI TAL-KUMMISSJONI (UE) Nru 30/2014
   tat-13 ta’ Jannar 2014
   li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Κονσερβολιά Ροβιών (Konservolia Rovion) (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2),
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru1151/2012, il-Kummissjoni eżaminat l-applikazzjoni tal-Greċja għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Κονσερβολιά Ροβιών” (Konservolia Rovion), irreġistrata skont ir-Regolament tal-Kummissjoni (KE) Nru 1263/96 (2).

               (2)

               Billi l-modifika kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba għall-emenda f’Il-Ġurnal Uffiċjali tal-Unjoni Ewropea
                   (3), kif stipulat fl-Artikolu 50(2)(a) tar-Regolament imsemmi.

               (3)

               Billi l-Kummissjoni ma ġiet innotifikata bl-ebda dikjarazzjoni ta' oġġezzjoni skont l-Artikolu 51 tar-Regolament (UE) Nru 1151/2012, l-emenda tal-ispeċifikazzjoni għandha tiġi approvata,

         ADOTTAT DAN IR-REGOLAMENT:
   Artikolu 1
   L-emenda fir-reġistru, ippubblikata f’Il-Ġurnal Uffiċjali tal-Unjoni Ewropea, li tikkonċerna d-denominazzjoni mniżżla fl-Anness ta’ dan ir-Regolament, hija b'dan approvata.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Jannar 2014.

            Għall-Kummissjoni, F'isem il-President,
         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU L 163, 2.7.1996, p. 19.

      (3)  ĠU C 228, 7.8.2013, p. 30.

      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:

         Klassi 1.6.   Frott, ħaxix u ċereali, friski jew ipproċessati

      IL-GREĊJA
      Κονσερβολιά Ροβιών (Konservolia Rovion) (DPO)


title: Regolament ta' Implimentazzjoni tal-Kummissjoni (UE) 2017/992 tat-12 ta' Ġunju 2017 li jemenda r-Regolament ta' Implimentazzjoni (UE) 2016/2148 fir-rigward tat-tħassir tar-referenzi għar-Repubblika tal-Belarussja

text:
               13.6.2017

               MT

               Il-Ġurnal Uffiċjali tal-Unjoni Ewropea

               L 149/66

         REGOLAMENT TA' IMPLIMENTAZZJONI TAL-KUMMISSJONI (UE) 2017/992
   tat-12 ta' Ġunju 2017
   li jemenda r-Regolament ta' Implimentazzjoni (UE) 2016/2148 fir-rigward tat-tħassir tar-referenzi għar-Repubblika tal-Belarussja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2015/936 tal-Parlament Ewropew u tal-Kunsill tad-9 ta' Ġunju 2015 dwar regoli komuni għall-importazzjoni ta' prodotti tessili minn għadd ta' pajjiżi terzi mhux koperti minn ftehim bilaterali, protokolli jew arranġamenti oħra, jew minn regoli speċifiċi ta' importazzjoni tal-Unjoni oħrajn (1), u b'mod partikolari l-Artikolu 17(3) u (6) u l-Artikolu 21(2) tiegħu,
   Billi:

               (1)

               Ir-Regolament (UE) 2015/936 stabbilixxa restrizzjonijiet kwantitattivi fuq l-importazzjoni ta' ċerti prodotti tessili li joriġinaw minn għadd ta' pajjiżi terzi biex jiġu allokati abbażi ta' min ikun l-ewwel, jinqeda l-ewwel.

               (2)

               Ir-Regolament (UE) 2017/354 tal-Parlament Ewropew u tal-Kunsill (2) ħassar il-kwoti awtonomi fuq l-importazzjonijiet ta' tessuti u ħwejjeġ li joriġinaw mir-Repubblika tal-Belarussja.

               (3)

               Ir-regoli dwar il-ġestjoni tal-kwoti kwantitattivi li ġew stabbiliti fir-Regolament ta' Implimentazzjoni tal-Kummissjoni (UE) 2016/2148 (3) saru obsoleti fir-rigward ta' tessuti u ħwejjeġ li joriġinaw fir-Repubblika tal-Belarussja. Dan ir-Regolament ta' Implimentazzjoni jenħtieġ li għalhekk ikun emendat kif xieraq:

               (4)

               Il-miżuri stipulati f'dan ir-Regolament huma konformi mal-opinjoni tal-Kumitat tat-Tessuti stabbilit bl-Artikolu 30 tar-Regolament (UE) 2015/936,

         ADOTTAT DAN IR-REGOLAMENT:
   Artikolu 1
   Fl-Anness I tar-Regolament ta' Implimentazzjoni (UE) 2016/2148, it-tabella li tikkonċerna r-Repubblika tal-Belarussja hija mħassra.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Ġunju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 160, 25.6.2015, p. 1.

      (2)  Ir-Regolament (UE) 2017/354 tal-Parlament Ewropew u tal-Kunsill tal-15 ta' Frar 2017 li jemenda r-Regolament (UE) 2015/936 dwar regoli komuni għall-importazzjoni ta' prodotti tessili minn għadd ta' pajjiżi terzi mhux koperti minn ftehim bilaterali, protokolli jew arranġamenti oħra, jew minn regoli speċifiċi ta' importazzjoni tal-Unjoni oħrajn (ĠU L 57, 3.3.2017, p. 31).

      (3)  Ir-Regolament ta' Implimentazzjoni tal-Kummissjoni (UE) 2016/2148 tas-7 ta' Diċembru 2016 li jistipula r-regoli għall-ġestjoni u d-distribuzzjoni tal-kwoti tat-tessuti stabbiliti għas-sena 2017 skont ir-Regolament (UE) 2015/936 tal-Parlament Ewropew u tal-Kunsill (ĠU L 333, 8.12.2016, p. 32).


title: Regolament ta' Implimentazzjoni tal-Kummissjoni (UE) 2015/925 tas-16 ta' Ġunju 2015 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               17.6.2015

               MT

               Il-Ġurnal Uffiċjali tal-Unjoni Ewropea

               L 150/17

         REGOLAMENT TA' IMPLIMENTAZZJONI TAL-KUMMISSJONI (UE) 2015/925
   tas-16 ta' Ġunju 2015
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Ġunju 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MA

                  142,4

                  MK

                  77,9

                  TR

                  74,2

                  ZZ

                  98,2

                  0707 00 05

                  AL

                  13,4

                  MK

                  36,2

                  TR

                  126,8

                  ZZ

                  58,8

                  0709 93 10

                  TR

                  122,0

                  ZZ

                  122,0

                  0805 50 10

                  AR

                  127,3

                  BO

                  147,7

                  BR

                  107,1

                  TR

                  111,0

                  ZA

                  147,8

                  ZZ

                  128,2

                  0808 10 80

                  AR

                  167,0

                  BR

                  99,4

                  CL

                  126,0

                  NZ

                  148,2

                  US

                  180,2

                  ZA

                  126,3

                  ZZ

                  141,2

                  0809 10 00

                  TR

                  253,0

                  ZZ

                  253,0

                  0809 29 00

                  TR

                  340,7

                  ZZ

                  340,7

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta’ Implimentazzjoni tal-Kunsill (UE) Nru 190/2014 tal- 24 ta’ Frar 2014 li jemenda r-Regolament ta’ Implimentazzjoni (UE) Nru 461/2013 li jimponi dazju kumpensatorju definittiv fuq l-importazzjonijiet ta’ ċertu polietilentereftalat (PET) li joriġina mill-Indja wara reviżjoni ta’ skadenza skont l-Artikolu 18 tar-Regolament (KE) Nru 597/2009

text:
               28.2.2014

               MT

               Il-Ġurnal Uffiċjali tal-Unjoni Ewropea

               L 59/5

         REGOLAMENT TA’ IMPLIMENTAZZJONI TAL-KUNSILL (UE) Nru 190/2014
   tal-24 ta’ Frar 2014
   li jemenda r-Regolament ta’ Implimentazzjoni (UE) Nru 461/2013 li jimponi dazju kumpensatorju definittiv fuq l-importazzjonijiet ta’ ċertu polietilentereftalat (PET) li joriġina mill-Indja wara reviżjoni ta’ skadenza skont l-Artikolu 18 tar-Regolament (KE) Nru 597/2009
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet ssussidjati minn pajjiżi li mhumiex membri tal-Komunità Ewropea (1) (“ir-Regolament bażiku”), u b’mod partikolari l-Artikolu 13 tiegħu,
   Wara li kkunsidra l-proposta mill-Kummissjoni Ewropea wara konsultazzjoni mal-Kumitat Konsultattiv,
   Billi:
   A.   PROĊEDURA PREĊEDENTI

               (1)

               Permezz tar-Regolament (KE) Nru 2603/2000 (2), il-Kunsill impona miżuri kumpensatorji fuq importazzjonijiet ta’ polietilentereftalat (PET) li joriġina mill-Indja. Konsegwentement għal reviżjoni ta’ skadenza, dawk il-miżuri ġew miżmuma fis-seħħ l-aħħar mir-Regolament ta’ Implimentazzjoni tal-Kunsill (UE) Nru 461/2013 (3).

               (2)

               Permezz tar-Regolament (KE) Nru 2604/2000 (4), il-Kunsill impona miżuri anti-dumping fuq importazzjonijiet ta’ PET li joriġina mill-Indja. Konsegwentement għal reviżjoni ta’ skadenza, dawk il-miżuri ġew miżmuma fis-seħħ l-aħħar mir-Regolament tal-Kunsill (KE) Nru 192/2007 (5). Fl-24 ta’ Frar 2012, il-Kummissjoni bdiet reviżjoni ta’ skadenza sussegwenti. Permezz tad-Deċiżjoni ta’ Implimentazzjoni 2013/226/UE (6), il-Kunsill irrifjuta l-proposta tal-Kummissjoni għal Regolament ta’ Implimentazzjoni tal-Kunsill li jżomm fis-seħħ id-dazju kontra d-dumping fuq l-importazzjonijiet ta’ PET li joriġina, inter alia, mill-Indja u, għalhekk, il-miżuri kontra d-dumping skadew.

               (3)

               Fl-2000, permezz tad-Deċiżjoni 2000/745/KE (7), il-Kummissjoni aċċettat impenji dwar prezzijiet, offruti b’rabta kemm mal-proċedimenti anti-dumping kif ukoll mal-proċedimenti anti-sussidji minn, inter alia, il-kumpaniji Indjani: Pearl Engineering Polymers Limited (“Pearl”) u Reliance Industries Limited (“Reliance”). Fl-2005, permezz tad-Deċiżjoni 2005/697/KE (8), il-Kummissjoni aċċettat impenn mill-kumpanija Indjana South Asean Petrochem Limited li, bħala riżultat ta’ fużjoni, biddlet isimha għal Dhunseri Petrochem & Tea Limited (“Dhunseri”) (9).

         B.   IRTIRAR TA’ IMPENJI U EMENDAMENT TAR-REGOLAMENT TA’ IMPLIMENTAZZJONI (UE) NRU 461/2013

               (4)

               Permezz tad-Deċiżjoni ta’ Implimentazzjoni 2014/109/UE (10), il-Kummissjoni rtirat l-aċċettazzjoni tal-impenji offruti mit-tliet kumpaniji Indjani: Dhunseri, Reliance u Pearl. Għaldaqstant, l-Artikolu 1(4) u l-Artikolu 2 tar-Regolament ta’ Implimentazzjoni (UE) Nru 461/2013, flimkien mal-Anness ta’ dak ir-Regolament, għandhom jitħassru. Għaldaqstant, id-dazji kumpensatorji definittivi imposti bl-Artikolu 1(2) tar-Regolament ta’ Implimentazzjoni (UE) Nru 461/2013 għandhom japplikaw għal importazzjonijiet ta’ PET li jiġu prodotti mill-kumpaniji Dhunseri, Reliance u Pearl (kodiċi addizzjonali TARIC A585 għal Dhunseri, kodiċi addizzjonali TARIC A181 għal Reliance u kodiċi addizzjonali TARIC A182 għal Pearl),

         ADOTTA DAN IR-REGOLAMENT:
   Artikolu 1
   1.   L-Artikolu 1(4) u l-Artikolu 2 tar-Regolament ta’ Implimentazzjoni (UE) Nru 461/2013 u l-Anness tar-Regolament huma b’dan imħassra.
   2.   L-Artikolu 1(5) tar-Regolament ta’ Implimentazzjoni (UE) Nru 461/2013 huwa b’dan rinumerat bħala l-Artikolu 1(4).
   3.   L-Artikolu 3 tar-Regolament ta’ Implimentazzjoni (UE) Nru 461/2013 huwa b’dan rinumerat bħala l-Artikolu 2.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Frar 2014.

            Għall-Kunsill

            Il-President

         K. ARVANITOPOULOS

      (1)  ĠU L 188, 18.7.2009, p. 93.

      (2)  Regolament tal-Kunsill (KE) Nru 2603/2000 tas-27 ta’ Novembru 2000 li jimponi dazju kumpensatorju definittiv u jiġbor definittivament id-dazju provviżorju impost fuq l-importazzjonijiet ta’ ċertu polietilentereftalat (PET) li joriġina mill-Indja, il-Malajsja u t-Tajlandja u jtemm il-proċediment anti-sussidju dwar importazzjonijiet ta’ ċertu polietilentereftalat li joriġina mill-Indonesja, ir-Repubblika tal-Korea u t-Tajwan (ĠU L 301, 30.11.2000, p. 1).

      (3)  Regolament ta’ Implimentazzjoni tal-Kunsill (UE) Nru 461/2013 tal-21 ta’ Mejju 2013 li jimponi dazju kumpensatorju definittiv fuq l-importazzjonijiet ta’ ċertu polietilentereftalatli (PET) li joriġina mill-Indja wara reviżjoni ta’ skadenza skont l-Artikolu 18 tar-Regolament (KE) Nru 597/2009 (ĠU L 137, 23.5.2013, p. 1).

      (4)  Regolament tal-Kunsill (KE) Nru 2604/2000 tas-27 ta’ Novembru 2000 li jimponi dazju anti-dumping definittiv u jiġbor definittivament id-dazju provviżorju impost fuq l-importazzjonijiet ta’ ċertu polietilentereftalat li joriġina mill-Indja, l-Indonesja, il-Malajsja, ir-Repubblika tal-Korea, it-Taiwan u t-Tajlandja (ĠU L 301, 30.11.2000, p. 21).

      (5)  Regolament tal-Kunsill (KE) Nru 192/2007 tat-22 ta’ Frar 2007 li jimponi dazju definittiv anti-dumping fuq l-importazzjonijiet ta’ ċertu polietilenetereftalat li joriġina mill-Indja, l-Indonesja, il-Malajsja, ir-Repubblika tal-Korea, it-Tajlandja u t-Taiwan wara reviżjoni ta’ skadenza u reviżjoni interim parzjali skadenza skont l-Artikolu 11(2) u l-Artikolu 11(3) tar-Regolament (KE) Nru 384/96 (ĠU L 59, 27.2.2007, p. 1).

      (6)  Deċiżjoni ta’ Implimentazzjoni tal-Kunsill 2013/226/UE tal-21 ta’ Mejju 2013 li jirrifjuta l-proposta għal Regolament ta’ Implimentazzjoni tal-Kunsill li jimponi dazju anti-dumping definittiv fuq l-importazzjonijiet ta’ ċertu polietilentereftalat li joriġina mill-Indja, it-Tajwan u t-Tajlandja wara reviżjoni ta’ skadenza skont l-Artikolu 11(2) tar-Regolament (KE) Nru 1225/2009, u li jtemm il-proċediment tar-reviżjoni ta’ skadenza fir-rigward tal-importazzjonijiet ta’ ċertu polietilentereftalat li joriġina mill-Indoneżja u l-Malasja, minħabba li l-proposta timponi dazju anti-dumping definittiv fuq l-importazzjonijiet ta’ ċertu polietilentereftalat li joriġina mill-Indja, it-Tajwan u t-Tajlandja (ĠU L 136, 23.5.2013, p. 12).

      (7)  Deċiżjoni tal-Kummissjoni 2000/745/KE tad-29 ta’ Novembru 2000 li taċċetta l-impenji offruti b’rabta mal-proċedimenti tal-antidumping u kontra s-sussidji li jikkonċernaw l-importazzjonijiet ta’ ċertu polietilentereftalat (PET) li joriġina mill-Indja, l-Indoneżja, il-Malasja u r-Repubblika tal-Korea, it-Tajwan u t-Tajlandja (ĠU L 301, 30.11.2000, p. 88).

      (8)  Deċiżjoni tal-Kummissjoni 2005/697/KE tat-12 ta’ Settembru 2005 li temenda d-Deċiżjoni 2000/745/KE li taċċetta l-impenji offruti b’rabta mal-proċedimenti tal-antidumping u kontra s-sussidji li jikkonċernaw l-importazzjonijiet ta’ ċertu polietilentereftalat (PET) li joriġina, inter alia, mill-Indja (ĠU L 266, 11.10.2005, p. 62).

      (9)  Avviż dwar il-miżuri ta’ kumpens diġà fis-seħħ fir-rigward ta’ importazzjoni lejn l-Unjoni ta’ ċertu polietilentereftalat li joriġina mill-Indja: bidla f’isem il-kumpanija suġġetta għal miżura ta’ kumpens individwali (ĠU C 335, 11.12.2010, p. 7).

      (10)  Deċiżjoni ta’ Implimentazzjoni tal-Kummissjoni 2014/109/UE tal-4 ta’ Frar 2014 li tħassar id-Deċiżjoni 2000/745/KE li taċċetta impenji offruti f’rabta mal-proċedimenti tal-antidumping u kontra s-sussidji fir-rigward ta’ importazzjonijiet ta’ ċerti polietilentereftalat (PET) li joriġina, inter alia, mill-Indja (Ara paġna 35 ta’ dan il-Ġurnal Uffiċjali).


title: Regolament ta’ Implimentazzjoni tal-Kummissjoni (UE) Nru 1270/2011 tas- 6 ta’ Diċembru 2011 li jistipula perċentwali ta' aċċettazzjoni għall-ħruġ ta' liċenzji tal-esportazzjoni li jirrifjuta applikazzjonijiet għal liċenzji tal-esportazzjoni u li jissospendi t-tressiq tal-applikazzjonijiet għal liċenzji tal-esportazzjoni għal zokkor ’il barra mill-kwota

text:
               7.12.2011

               MT

               Il-Ġurnal Uffiċjali tal-Unjoni Ewropea

               L 324/27

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1270/2011
   tas-6 ta’ Diċembru 2011
   li jistipula perċentwali ta' aċċettazzjoni għall-ħruġ ta' liċenzji tal-esportazzjoni li jirrifjuta applikazzjonijiet għal liċenzji tal-esportazzjoni u li jissospendi t-tressiq tal-applikazzjonijiet għal liċenzji tal-esportazzjoni għal zokkor ’il barra mill-kwota
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistipula regoli dettaljati għall-implimentazzjoni tar-Regolament tal-Kunsill (KE) Nru 318/2006 f'dak li għandu x'jaqsam mal-kummerċ ma' pajjiżi terzi fis-settur taz-zokkor (2), u b'mod partikolari l-Artikolu 7e 9(1)(b) flimkien mal-Artikolu 9(1) tiegħu,
   Billi:

               (1)

               Skont l-Artikolu 61, l-ewwel subparagrafu, il-punt (d), tar-Regolament (KE) Nru 1234/2007, iz-zokkor prodott matul is-sena tas-suq u li jaqbeż il-kwota msemmija fl-Artikolu 56 ta’ dak ir-Regolament jista’ jiġi esportat biss fil-limitu kwantitattiv stipulat mill-Kummisjoni.

               (2)

               Ir-Regolament ta' Implimentazzjoni tal-Kummissjoni (UE) Nru 372/2011 tal-15 ta' April 2011 li jistipula l-limitu kwantitattiv tal-esportazzjoni taz-zokkor u l-isoglukożju ’l barra mill-kwota sa tmiem is-sena tas-suq 2011/2012 (3) jistipula l-limiti msemmija hawn fuq.

               (3)

               Il-kwantitajiet ta' zokkor koperti minn applikazzjonijiet għal liċenzji tal-esportazzjoni jaqbżu l-limitu kwantitattiv iffissat bl-Artikolu 1(1)(a) tar-Regolament ta' Implimentazzjoni (UE) Nru 372/2011. Għaldaqstant għandu jiġi stabbilit perċentwal ta' aċċettazzjoni għall-kwantitajiet li għalihom tressqu applikazzjonijiet fl-1 ta' Diċembru 2011. Kull applikazzjoni għal liċenzja tal-esportazzjoni għaz-zokkor imressqa wara t-2 ta' Diċembru 2011 għaldaqstant ma għandhiex tintlaqa', u t-tressiq tal-applikazzjonijiet għal-liċenzji tal-esportazzjoni għandu jkun sospiż,

         ADOTTAT DAN IR-REGOLAMENT:
   Artikolu 1
   1.   Liċenzji tal-esportazzjoni taz-zokkor ’il barra mill-kwota li l-applikazzjonijiet għalihom tressqu fl-1 ta' Diċembru 2011, għandhom jinħarġu għall-kwantitajiet mitluba, multiplikati b'perċentwali ta' aċċettazzjoni ta' 51,679586 %.
   2.   L-applikazzjonijiet għal liċenzji tal-esportazzjoni taz-zokkor ’il barra mill-kwota li tressqu fil-5, fis-6 u fis-7 ta' Diċembru 2011. huma b'dan irrifjutati.
   3.   It-tressiq ta' applikazzjonijiet għal liċenzji tal-esportazzjoni taz-zokkor ’il barra mill-kwota għandu jiġi sospiż għall-perjodu bejn it-8 ta' Diċembru 2011 u l-31 ta' Diċembru 2011.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Diċembru 2011.

            Għall-Kummissjoni, f'isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 178, 1.7.2006, p. 24. Edizzjoni Speċjali bil-Malti ĠU L 312M, 22.11.2008, p. 86.

      (3)  ĠU L 102, 16.4.2011, p. 8.


title: Regolament ta’ Implimentazzjoni tal-Kummissjoni (UE) Nru 975/2013 tal- 11 ta’ Ottubru 2013 dwar id-derogi mir-regoli ta’ oriġini stipulati fl-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra, li japplikaw fi kwoti għal ċerti prodotti mil-Ħonduras

text:
               12.10.2013

               MT

               Il-Ġurnal Uffiċjali tal-Unjoni Ewropea

               L 272/20

         REGOLAMENT TA’ IMPLIMENTAZZJONI TAL-KUMMISSJONI (UE) Nru 975/2013
   tal-11 ta’ Ottubru 2013
   dwar id-derogi mir-regoli ta’ oriġini stipulati fl-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra, li japplikaw fi kwoti għal ċerti prodotti mil-Ħonduras
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2012/734/UE tal-25 ta’ Ġunju 2012 dwar l-iffirmar, f’isem l-Unjoni Ewropea, tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra, u l-applikazzjoni provviżorja tal-Parti IV tiegħu dwar kwistjonijiet kummerċjali (1), u b’mod partikolari l-Artikolu 6 tiegħu,
   Billi:

               (1)

               Permezz tad-Deċiżjoni 2012/734/UE, il-Kunsill awtorizza l-iffirmar, f’isem l-Unjoni Ewropea, tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra (minn hawn ‘il quddiem “il-Ftehim”). F’konformità mad-Deċiżjoni 2012/734/UE, il-Ftehim għandu jiġi applikat fuq bażi provviżorja, sakemm jitlestew il-proċeduri għall-konklużjoni tiegħu.

               (2)

               L-Anness II tal-Ftehim jikkonċerna d-definizzjoni tal-kunċett ta’ “prodotti oriġinarji” u l-metodi ta’ koperazzjoni amministrattiva. Fil-każ ta’ għadd ta’ prodotti, l-Appendiċi 2A ta’ dak l-Anness jipprovdi għall-possibbiltà ta’ derogi mir-regoli ta’ oriġini stipulati fl-Appendiċi 2 tal-Anness II fil-qafas tal-kwoti annwali. Billi l-Unjoni ddeċidiet li tuża dik il-possibiltà, huwa meħtieġ li jiġu provduti l-kondizzjonijiet għall-applikazzjoni ta’ dawn id-derogi għall-importazzjonijiet mill-Ħonduras.

               (3)

               Il-kwoti stipulati fl-Appendiċi 2 A tal-Anness II għandhom jiġu ġestiti fuq bażi ta’ min jiġi l-ewwel jinqeda l-ewwel b’konformità mar-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (2).

               (4)

               L-intitolament għal-benefiċċju mill-konċessjonijiet tat-tariffa għandu jkun soġġett għall-preżentazzjoni tal-prova relevanti tal-oriġini lill-awtoritajiet doganali, kif provdut fil-Ftehim.

               (5)

               Billi l-Ftehim jibda japplika fuq bażi provviżorja mill-1 ta’ Awwissu 2013, dan ir-Regolament għandu japplika mill-istess data.

               (6)

               Il-miżuri previsti f’dan ir-Regolament huma b’konformità mal-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   1.   Ir-regoli tal-oriġini stipulati fl-Appendiċi 2A tal-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, min-naħa waħda, u l-Amerika Ċentrali, min-naħa l-oħra (minn hawn ‘il quddiem “il-Ftehim”), japplikaw għall-prodotti elenkati fl-Anness ta’ dan ir-Regolament.
   2.   Ir-regoli ta’ oriġini li hemm referenza għalihom fil-paragrafu 1, japplikaw b’deroga mir-regoli ta’ oriġini stipulati fl-Appendiċi 2 tal-Anness II tal-Ftehim, fil-kwoti kif imfissra fl-Anness għal dan ir-Regolament.
   Artikolu 2
   Sabiex jibbenifikaw mid-deroga stipulata fl-Artikolu 1, il-prodotti elenkati fl-Anness ikunu akkumpanjati minn prova tal-oriġini kif stipulat fl-Anness II tal-Ftehim.
   Artikolu 3
   Il-kwantitajiet stipulati fl-Anness jiġu ġestiti skont l-Artikoli 308a, 308b u 308c tar-Regolament (KEE) Nru 2454/93.
   Artikolu 4
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Huwa jibda japplika mill-1 ta’ Awwissu 2013.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Ottubru 2013.

            Għall-Kummissjoni

            Il-President

         José Manuel BARROSO

      (1)  ĠU L 346, 15.12.2012, p. 1.

      (2)  ĠU L 253, 11.10.1993, p. 1.

      ANNESS

         IL-ĦONDURAS

      Minkejja r-regoli ta’ interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta’ valur indikattiv, bl-iskema preferenzjali tkun deċiża, fi ħdan il-kuntest ta’ dan l-Anness, permezz tal-kopertura tal-kodiċi tan-NM kif jeżistu meta jiġi adottat dan ir-Regolament.

                  Numru tas-serje

                  Kodiċi NM

                  Deskrizzjoni tal-prodotti

                  Il-perjodu tal-kwota

                  Kwota annwali tal-volum (fi prodotti (pari) jekk mhux speċifikat mod ieħor)

                  09.7052

                  6115

                     Panty hose, tajts, kalzetti, kalzetti qosra u maljerija oħra, inkluża maljerijab’kompressjoni ggradwata (per eżempju, kalzetti għal vini varikużi) u ilbiesgħar-riġlejn maħdumin bil-labar jew bil-ganċ mingħajr qigħan imwaħħlin

                  Mill-1.8.2013 sal-31.12.2013

                  2 916 667

                  Mill-1.1.2014 sal-31.12.2014 u għal kull perjodu sussegwenti mill-1.1 sal-31.12

                  7 000 000

                  09.7053

                  6205 20 00

                  Qomos tal-irġiel jew tas-subien, tal-qoton

                  Mill-1.8.2013 sal-31.12.2013

                  4 583 333

                  Mill-1.1.2014 sal-31.12.2014

                  11 880 000

                  Mill-1.1.2015 sal-31.12.2015

                  12 760 000

                  Mill-1.1.2016 sal-31.12.2016

                  13 640 000

                  Mill-1.1.2017 sal-31.12.2017

                  14 520 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  15 400 000

                  09.7054

                  6205 30 00

                  Qomos tal-irġiel jew tas-subien, ta’ fibri magħmulin mill-bniedem

                  Mill-1.8.2013 sal-31.12.2013

                  5 729 167

                  Mill-1.1.2014 sal-31.12.2014

                  14 850 000

                  Mill-1.1.2015 sal-31.12.2015

                  15 950 000

                  Mill-1.1.2016 sal-31.12.2016

                  17 050 000

                  Mill-1.1.2017 sal-31.12.2017

                  18 150 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  19 250 000

                  09.7055

                  6205 90

                  Qomos tal-irġiel jew tas-subien ta’ materjali ta’ tessuti oħrajn

                  Mill-1.8.2013 sal-31.12.2013

                  416 667

                  Mill-1.1.2014 sal-31.12.2014

                  1 080 000

                  Mill-1.1.2015 sal-31.12.2015

                  1 160 000

                  Mill-1.1.2016 sal-31.12.2016

                  1 240 000

                  Mill-1.1.2017 sal-31.12.2017

                  1 320 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  1 400 000

                  09.7056

                  6206 30 00

                  Blawżijiet, qomos u qomos-blawżijiet tan-nisa jew tal-bniet, tal-qoton

                  Mill-1.8.2013 sal-31.12.2013

                  4 166 667

                  Mill-1.1.2014 sal-31.12.2014

                  10 800 000

                  Mill-1.1.2015 sal-31.12.2015

                  11 600 000

                  Mill-1.1.2016 sal-31.12.2016

                  12 400 000

                  Mill-1.1.2017 sal-31.12.2017

                  13 200 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  14 000 000

                  09.7057

                  6206 40 00

                  Blawżijiet, qomos u qomos-blawżijiet tan-nisa jew tal-bniet,ta’ fibri magħmulin mill-bniedem

                  Mill-1.8.2013 sal-31.12.2013

                  5 416 667

                  Mill-1.1.2014 sal-31.12.2014

                  14 040 000

                  Mill-1.1.2015 sal-31.12.2015

                  15 080 000

                  Mill-1.1.2016 sal-31.12.2016

                  16 120 000

                  Mill-1.1.2017 sal-31.12.2017

                  17 160 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  18 200 000

                  09.7058

                  6206 90

                  Blawżijiet, qomos u qomos-blawżijiet tan-nisa jew tal-bniet ta’ materjali ta’ tessuti oħrajn

                  Mill-1.8.2013 sal-31.12.2013

                  416 667

                  Mill-1.1.2014 sal-31.12.2014

                  1 080 000

                  Mill-1.1.2015 sal-31.12.2015

                  1 160 000

                  Mill-1.1.2016 sal-31.12.2016

                  1 240 000

                  Mill-1.1.2017 sal-31.12.2017

                  1 320 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  1 400 000

                  09.7059

                  6212 10

                  Riċipettijiet, maħdumin bil-labar jew bil-ganċ jew le

                  Mill-1.8.2013 sal-31.12.2013

                  2 083 333

                  Mill-1.1.2014 sal-31.12.2014

                  5 400 000

                  Mill-1.1.2015 sal-31.12.2015

                  5 800 000

                  Mill-1.1.2016 sal-31.12.2016

                  6 200 000

                  Mill-1.1.2017 sal-31.12.2017

                  6 600 000

                  Mill-1.1.2018 sal-31.12.2018 u għal kull perjodu sussegwenti mill-1.1 sal-31.12

                  7 000 000

                  09.7060

                  8544 30 00

                  Settijiet ta’ sistemi ta’ wajers għat-tqabbid jew settijiet oħrajn ta’ sistemi ta’ wajers ta’ tip użat f’vetturi, biċċiet tal-ajru jew bastimenti

                  Mill-1.8.2013 sal-31.12.2013

                  3 333  tunnellata ta’ piż nett

                  8544 42

                  Kondutturi elettriċi oħrajn, għal vultaġġ li ma jaqbiżx l-1 000  V, mgħammrin b’konnekters

                  8544 49

                  Kondutturi elettriċi oħrajn, għal vultaġġ li ma jaqbiżx l-1 000  V, mhux mgħammrin b’konnekters

                  Mill-1.1.2014 sal-31.12.2014 u għal kull perjodu sussegwenti mill-1.1 sal-31.12

                  8 000  tunnellata ta’ piż nett

                  8544 60

                  Kondutturi elettriċi oħrajn, għal vultaġġ ogħla minn 1 000  V


title: Regolament ta' Implimentazzjoni tal-Kummissjoni (UE) 2015/2410 tat-18 ta' Diċembru 2015 li jiddetermina l-kwantitajiet li għandhom jiżdiedu mal-kwantità ffissata għas-subperjodu mill-1 ta' April sat-30 ta' Ġunju 2016 fil-qafas tal-kwoti tariffarji miftuħa bir-Regolament ta' Implimentazzjoni (UE) 2015/2077 għall-bajd, il-prodotti tal-bajd u l-albumina li joriġinaw mill-Ukrajna

text:
               19.12.2015

               MT

               Il-Ġurnal Uffiċjali tal-Unjoni Ewropea

               L 333/112

         REGOLAMENT TA' IMPLIMENTAZZJONI TAL-KUMMISSJONI (UE) 2015/2410
   tat-18 ta' Diċembru 2015
   li jiddetermina l-kwantitajiet li għandhom jiżdiedu mal-kwantità ffissata għas-subperjodu mill-1 ta' April sat-30 ta' Ġunju 2016 fil-qafas tal-kwoti tariffarji miftuħa bir-Regolament ta' Implimentazzjoni (UE) 2015/2077 għall-bajd, il-prodotti tal-bajd u l-albumina li joriġinaw mill-Ukrajna
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 188(2) u (3) tiegħu,
   Billi:

               (1)

               Ir-Regolament ta' Implimentazzjoni tal-Kummissjoni (UE) 2015/2077 (2) fetaħ kwoti tariffarji għall-importazzjoni ta' prodotti tas-settur tal-bajd u tal-albumina li joriġinaw mill-Ukrajna.

               (2)

               Il-kwantitajiet koperti mill-applikazzjonijiet tal-liċenzji ta' importazzjoni mressqa mill-1 sas-7 ta' Diċembru 2015 għas-subperjodu mill-1 ta' Jannar sal-31 ta' Marzu 2016 huma anqas mill-kwantitajiet disponibbli. Jixraq, għalhekk, li jiġu ddeterminati l-kwantitajiet li għalihom ma tressqux applikazzjonijiet, u li dawn jiżdiedu mal-kwantità ffissata għas-subperjodu tal-kwota li jmiss.

               (3)

               Sabiex tiġi ggarantita l-effikaċja tal-miżura, jixraq li dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea,

         ADOTTAT DAN IR-REGOLAMENT:
   Artikolu 1
   Il-kwantitajiet li għalihom ma tressqux applikazzjonijiet għal liċenzji tal-importazzjoni skont ir-Regolament ta' Implimentazzjoni (UE) 2015/2077, li għandhom jiżdiedu mas-subperjodu mill-1 ta' April sat-30 ta' Ġunju 2016, jidhru fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Diċembru 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Ir-Regolament ta' Implimentazzjoni tal-Kummissjoni (UE) 2015/2077 tat-18 ta' Novembru 2015 li jiftaħ u fih previst l-amministrazzjoni ta' kwoti tariffarji tal-Unjoni fuq l-importazzjoni ta' bajd, prodotti tal-bajd u albumina li joriġinaw fl-Ukrajna (ĠU L 302, 19.11.2015, p. 57).

      ANNESS

                  Numru tal-ordni

                  Kwantitajiet mhux mitluba li għandhom jiżdiedu mal-kwantitajiet disponibbli għas-subperjodu mill-1 ta' April sat-30 ta' Ġunju 2016
                  (f'piż ekwivalenti għall-bajd bil-qoxra f'kg)

                  09.4275

                  375 000

                  09.4276

                  750 000


title: Regolament ta’ Implimentazzjoni tal-Kummissjoni (UE) Nru 1234/2011 tat- 23 ta’ Novembru 2011 li jemenda r-Regolament (UE) Nru 1245/2010 li jiftaħ il-kwoti tariffarji tal-Unjoni għas-sena 2011, għan-nagħaġ, għall-mogħoż, għal-laħam tan-nagħaġ u għal-laħam tal-mogħoż

text:
               30.11.2011

               MT

               Il-Ġurnal Uffiċjali tal-Unjoni Ewropea

               L 317/16

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1234/2011
   tat-23 ta’ Novembru 2011
   li jemenda r-Regolament (UE) Nru 1245/2010 li jiftaħ il-kwoti tariffarji tal-Unjoni għas-sena 2011, għan-nagħaġ, għall-mogħoż, għal-laħam tan-nagħaġ u għal-laħam tal-mogħoż
   IL-KUMMISSJONI TAL-UNJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (1), u b’mod partikolari l-Artikoli 144(1) u 148 flimkien mal-Artikolu 4 tiegħu,
   Billi:

               (1)

               Ir-Regolament tal-Kummissjoni (UE) Nru 1245/2010 (2) jipprovdi għall-ftuħ ta’ kwoti tariffarji tal-Unjoni tal-importazzjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż għall-perjodu mill-1 ta’ Jannar sal-31 ta’ Diċembru 2011.

               (2)

               Il-Ftehim fil-forma ta’ Skambju ta’ Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifikazzjoni tal-konċessjonijiet fl-iskedi tar-Repubblika tal-Bulgarija u r-Rumanija tul il-proċess tal-adeżjoni tagħhom mal-Unjoni Ewropea (3) (minn hawn ’il quddiem il-“Ftehim”), approvat mid-Deċiżjoni tal-Kunsill 2011/768/UE (4), jipprovdi għall-għoti ta’ kwantità ta’ kwota tarriffarja annwali addizzjonali ta’ 400 tunellata (f’piż ta’ karkassi) għall-Awstralja, li għandha tiżdied mal-kwantità disponibbli għall-2011 skont ir-Regolament (UE) Nru 1245/2010.

               (3)

               Għaldaqstant, ir-Regolament (UE) Nru 1245/2010 għandu jiġi emendat skont dan.

               (4)

               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Fl-Anness għar-Regolament (UE) Nru 1245/2010, ir-ringiela li tikkonċerna l-Awstralja għandha tinbidel b’dan li ġej:

                  “—

                  09.2105

                  09.2106

                  09.2012

                  L-Awstralja

                  19 186 ”

   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

   Għandu japplika mill-1 ta’ Diċembru 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Novembru 2011.

            Għall-Kummissjoni, f'isem il-President,
         Dacian CIOLOȘ

            Membru tal-Kummissjoni

      (1)  ĠU L 299, 16.11.2007, p. 1.

      (2)  ĠU L 338, 22.12.2010, p. 37.

      (3)  Ara paġna 7 ta' dan il-Ġurnal Uffiċjali.

      (4)  Ara paġna 6 ta' dan il-Ġurnal Uffiċjali.


title: Regolament ta’ Implimentazzjoni tal-Kummissjoni (UE) Nru 1120/2013 tas- 6 ta’ Novembru 2013 li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Piment d’Espelette/Piment d’Espelette – Ezpeletako Biperra (DPO)]

text:
               9.11.2013

               MT

               Il-Ġurnal Uffiċjali tal-Unjoni Ewropea

               L 299/24

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1120/2013
   tas-6 ta’ Novembru 2013
   li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Piment d’Espelette/Piment d’Espelette – Ezpeletako Biperra (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment l-Artikolu 52(2) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru1151/2012, il-Kummissjoni eżaminat l-applikazzjoni ta' Franza għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Piment d’Espelette”/“Piment d’Espelette – Ezpeletako Biperra”, irreġistrata skont ir-Regolament tal-Kummissjoni (KE) Nru 1495/2002 (2).

               (2)

               Billi l-emenda kkonċernata mhijiex minuri fis-sens tal-Artikolu 53(2) tar-Regolament (KE) Nru 1151/2012, il-Kummissjoni ppubblikat it-talba għall-emenda f’Il-Ġurnal Uffiċjali tal-Unjoni Ewropea, kif stipulat fl-Artikolu 50(2)(a) tar-Regolament imsemmi (3).

               (3)

               Billi l-Kummissjoni ma ġiet innotifikata bl-ebda dikjarazzjoni ta' oġġezzjoni skont l-Artikolu 51 tar-Regolament (UE) Nru 1151/2012, l-emenda għall-Ispeċifikazzjoni għandha tiġi approvata,

         ADOTTAT DAN IR-REGOLAMENT:
   Artikolu 1
   L-emenda għall-Ispeċifikazzjoni, ippubblikata f’Il-Ġurnal Uffiċjali tal-Unjoni Ewropea, li tikkonċerna d-denominazzjoni mniżżla fl-Anness ta’ dan ir-Regolament, hija b'dan approvata.
   Artikolu 2
   Dan ir-Regolament għandu jidħol fis-seħħ fl-20 jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Novembru 2013.

            Għall-Kummissjoni, F'isem il-President,
         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU L 225, 22.8.2002, p. 11.

      (3)  ĠU C 57, 27.2.2013, p. 11.

      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:

         Klassi 1.8.   Prodotti oħrajn tal-Anness I għat-Trattat (ħwawar, eċċ.)

      FRANZA
      Piment d’Espelette/Piment d’Espelette – Ezpeletako Biperra (DPO)


title: Regolament ta' Implimentazzjoni tal-Kummissjoni (UE) 2015/1164 tal-15 ta' Lulju 2015 li jiffissal-limitu kwantitattiv għall-esportazzjonijiet taz-zokkor u l-isoglukożju barra mill-kwota sa tmiem is-sena tas-suq 2015/2016

text:
               16.7.2015

               MT

               Il-Ġurnal Uffiċjali tal-Unjoni Ewropea

               L 188/28

         REGOLAMENT TA' IMPLIMENTAZZJONI TAL-KUMMISSJONI (UE) 2015/1164
   tal-15 ta' Lulju 2015
   li jiffissal-limitu kwantitattiv għall-esportazzjonijiet taz-zokkor u l-isoglukożju barra mill-kwota sa tmiem is-sena tas-suq 2015/2016
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 139(2) u l-punt (g) tal-ewwel paragrafu tal-Artikolu 144 tiegħu,
   Billi:

               (1)

               Skont il-punt (d) tal-ewwel subparagrafu tal-Artikolu 139(1) tar-Regolament (UE) Nru 1308/2013, iz-zokkor jew l-isoglukożju li jiġi prodott b'eċċess mill-kwota msemmija fl-Artikolu 136 ta' dak ir-Regolament jista' jiġi esportat biss fi ħdan il-limitu kwantitattiv li għandu jiġi ffissat mill-Kummissjoni.

               (2)

               Ir-regoli ddettaljati tal-implimentazzjoni għall-esportazzjonijiet barra mill-kwota, b'mod partikolari fir-rigward tal-ħruġ ta' liċenzji tal-esportazzjoni, huma stipulati permezz tar-Regolament tal-Kummissjoni (KE) Nru 951/2006 (2). Madankollu, għal kull sena tas-suq, il-limitu kwantitattiv għandu jkun iffissat abbażi tal-opportunitajiet possibbli fis-swieq tal-esportazzjoni.

               (3)

               Għal ċerti produtturi taz-zokkor u l-isoglukożju fl-Unjoni, l-esportazzjonijiet mill-Unjoni jirrappreżentaw parti importanti mill-attivitajiet ekonomiċi tagħhom, u dawn stabbilixxew swieq tradizzjonali barra mill-Unjoni. L-esportazzjonijiet taz-zokkor u tal-isoglukożju lil dawk is-swieq jistgħu jkunu ekonomikament vijabbli anke mingħajr l-għoti ta' rifużjonijiet tal-esportazzjoni. Għal dan il-għan jeħtieġ li jiġi ffissat limitu kwantitattiv għall-esportazzjonijiet taz-zokkor u tal-isoglukożju barra mill-kwota sabiex il-produtturi kkonċernati tal-UE jkunu jistgħu jkomplu jfornu lis-swieq tradizzjonali tagħhom.

               (4)

               Għall-kampanja ta' kummerċjalizzazzjoni 2015/2016, huwa stmat li l-iffissar tal-limitu kwantitattiv inizjalment għal 650 000 tunnellata, f'ekwivalenti ta' zokkor abjad, għall-esportazzjonijiet taz-zokkor barra mill-kwota, u għal 70 000 tunnellata, f'materja niexfa, għall-isoglukożju barra mill-kwota, ikun jikkorrispondi mad-domanda tas-suq.

               (5)

               L-esportazzjonijiet taz-zokkor mill-Unjoni lejn ċerti destinazzjonijiet fil-qrib u lejn pajjiżi terzi li jagħtu trattament preferenzjali tal-importazzjoni lill-prodotti tal-Unjoni, attwalment jinsabu f'pożizzjoni kompetittiva partikolarment favorevoli. Fid-dawl tan-nuqqas ta' strumenti xierqa ta' assistenza reċiproka fil-ġlieda kontra l-irregolaritajiet u sabiex jitnaqqas ir-riskju tal-frodi u biex jiġi evitat kwalunkwe abbuż assoċjat mal-importazzjoni mill-ġdid jew mad-dħul mill-ġdid fl-Unjoni ta' zokkor barra mill-kwota, ċerti destinazzjoniet fil-qrib għandhom jiġu eskluzi mid-destinazzjonijiet eliġibbli.

               (6)

               Fid-dawl tal-istima ta' anqas riskji ta' frodi eventwali fir-rigward tal-isoglukożju minħabba n-natura tal-prodott, mhuwiex meħtieġ li jkunu ristretti d-destinazzjonijiet eliġibbli għall-esportazzjoni tal-isokglukożju barra mill-kwota.

               (7)

               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   L-iffissar tal-limitu kwantitattiv għall-esportazzjonijiet taz-zokkor barra mill-kwota
   1.   Għall-kampanja ta' kummerċjalizzazzjoni 2015/2016, il-limitu kwantitattiv imsemmi fil-punt (d) tal-ewwel subparagrafu tal-Artikolu 139(1) tar-Regolament (UE) Nru 1308/2013 għandu jkun ta' 650 000 tunnellata għall-esportazzjonijiet mingħajr rifużjoni ta' zokkor abjad barra mill-kwota kklassifikat fil-kodici NM 1701 99.
   2.   L-esportazzjonijiet fil-limitu kwantitattiv iffissat fil-paragrafu 1 għandhom ikunu permessi għad-destinazzjonijiet kollha, minbarra:

               (a)

               il-pajjiżi terzi: l-Albanija, Andorra, il-Bosnja-Ħerzegovina, l-Eks-Repubblika Jugoslava tal-Maċedonja, is-Santa Sede (l-Istat tal-Belt tal-Vatikan), il-Kosovo (3), il-Liechtenstein, il-Montenegro, San Marino u s-Serbja;

               (b)

               it-territorji tal-Istati Membri li ma jiffurmawx parti mit-territorju doganali tal-Unjoni: il-Gżejjer Faeroe, Greenland, Heligoland, Ceuta, Melilla, il-komuni ta' Livigno u Campione d'Italia, u ż-żoni tar-Repubblika ta' Ċipru fejn il-Gvern tar-Repubblika ta' Ċipru ma jeżerċitax kontroll effettiv;

               (c)

               it-territorji Ewropej li għar-relazzjonijiet esterni tagħhom huwa responsabbli Stat Membru, li ma jiffurmawx parti mit-territorju doganali tal-Unjoni: Ġibiltà.

         Artikolu 2
   L-iffissar tal-limitu kwantitattiv għall-esportazzjonijiet tal-isoglukożju barra mill-kwota
   1.   Għall-kampanja ta' kummerċjalizzazzjoni 2015/2016, il-limitu kwantitattiv imsemmi fil-punt (d) tal-ewwel subparagrafu tal-Artikolu 139(1) tar-Regolament (UE) Nru 1308/2013 għandu jkun 70 000 tunnellata ta' materja niexfa, għall-esportazzjonijiet mingħajr rifużjoni ta' isoglukożju barra mill-kwota, tal-kodiċijiet tan-NM 1702 40 10, 1702 60 10 u 1702 90 30.
   2.   L-esportazzjonijiet tal-prodotti msemmija fil-paragrafu 1 għandhom ikunu permessi biss meta jissodisfaw il-kundizzjonijiet stipulati fl-Artikolu 4 tar-Regolament (KE) Nru 951/2006.
   Artikolu 3
   Dħul fis-seħħ u applikazzjoni
   Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Japplika mill-1 ta' Ottubru 2015.
   Jiskadi fit-30 ta' Settembru 2016.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Lulju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 dwar il-kummerċ ma' pajjiżi terzi fis-settur taz-zokkor (ĠU L 178, 1.7.2006, p. 24).

      (3)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244 u mal-Opinjoni tal-QIĠ dwar id-Dikjarazzjoni tal-Indipendenza tal-Kosovo


title: Regolament ta' Implimentazzjoni tal-Kummissjoni (UE) Nru 399/2014 tat- 22 ta' April 2014 li jikkonċerna l-awtorizzazzjoni tal-preparazzjonijiet ta' Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 u Lactobacillus fermentum NCIMB 30169 bħala addittivi tal-għalf għall-ispeċi tal-annimali kollha  Test b'rilevanza għaż-ŻEE

text:
               23.4.2014

               MT

               Il-Ġurnal Uffiċjali tal-Unjoni Ewropea

               L 119/40

         REGOLAMENT TA' IMPLIMENTAZZJONI TAL-KUMMISSJONI (UE) Nru 399/2014
   tat-22 ta' April 2014
   li jikkonċerna l-awtorizzazzjoni tal-preparazzjonijiet ta' Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 u Lactobacillus fermentum NCIMB 30169 bħala addittivi tal-għalf għall-ispeċi tal-annimali kollha
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:

               (1)

               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' tali awtorizzazzjoni. L-Artikolu 10(7) tar-Regolament (KE) Nru 1831/2003, flimkien mal-Artikolu 10(1) sa (4) tiegħu, jistipula d-dispożizzjonijiet speċifiċi għall-valutazzjoni tal-prodotti li kienu jintużaw bħala addittivi tal-foraġġ insilat fl-Unjoni dakinhar li daħal fis-seħħ dak ir-Regolament.

               (2)

               Skont l-Artikolu 10(1)(b) tar-Regolament (KE) Nru 1831/2003, il-preparazzjonijiet ta' Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 u Lactobacillus fermentum NCIMB 30169 kienu ddaħħlu fir-Reġistru tal-Addittivi fl-Għalf bħala prodotti eżistenti li jappartjenu għall-grupp funzjonali tal-addittivi tal-foraġġ insilat, għall-ispeċi tal-annimali kollha.

               (3)

               Skont l-Artikolu 10(2) tar-Regolament (KE) Nru 1831/2003, flimkien mal-Artikolu 7 tiegħu, tressqu applikazzjonijiet biex dawk il-preparazzjonijiet jiġu awtorizzati bħala addittivi tal-għalf għall-ispeċi tal-annimali kollha, u ntalab li dawn l-addittivi jitniżżlu fil-kategorija tal-“addittivi teknoloġiċi” u fil-grupp funzjonali tal-“addittivi tas-silaġġ”. Ma' dawk l-applikazzjonijiet tressqu wkoll id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

               (4)

               Fl-opinjonijiet tagħha tal-4 ta' Diċembru 2013 (2) u tal-5 ta' Diċembru 2013 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet proposti tal-użu, il-preparazzjonijiet ikkonċernati ma għandhom ebda effett negattiv fuq saħħet l-annimali, fuq saħħet il-bniedem jew fuq l-ambjent. L-Awtorità kkonkludiet ukoll li l-preparazzjonijiet ta' Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 u Lactobacillus fermentum NCIMB 30169 għandhom il-potenzjal li jtejbu l-produzzjoni tal-foraġġ insilat. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni tagħhom. Hija vverifikat ukoll ir-rapport dwar il-metodi ta' analiżi tal-addittivi tal-għalf li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.

               (5)

               Il-valutazzjoni tal-preparazzjonijiet ikkonċernati turi li ntlaħqu l-kundizzjonijiet għall-awtorizzazzjoni previsti fl-Artikolu 5 tar-Regolament (KE) Nru 1831/2003. Għaldaqstant, l-użu ta' dawk il-preparazzjonijiet għandu jiġi awtorizzat kif speċifikat fl-Anness ta' dan ir-Regolament.

               (6)

               Billi r-raġunijiet dwar is-sikurezza ma jeħtiġux applikazzjoni immedjata tal-emendi tal-kundizzjonijiet tal-awtorizzazzjoni, jixraq li jkun permess perjodu tranżitorju biex il-partijiet interessati jħejju lilhom infushom biex jissodisfaw ir-rekwiżiti l-ġodda li jirriżultaw mill-awtorizzazzjoni.

               (7)

               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DAN IR-REGOLAMENT:
   Artikolu 1
   L-Awtorizzazzjoni
   Il-preparazzjonijiet speċifikati fl-Anness li jiffurmaw parti mill-kategorija tal-addittivi tal-“addittivi teknoloġiċi” u mill-grupp funzjonali tal-“addittivi tal-foraġġ insilat”, huma awtorizzati biex jintużaw bħala addittivi fl-għalf tal-annimali, skont il-kundizzjonijiet stipulati f'dak l-Anness.
   Artikolu 2
   Miżuri tranżitorji
   Il-preparazzjonijiet speċifikati fl-Anness u l-għalf li jkun fih dawn il-preparazzjonijiet, li jkunu ġew prodotti u ttikkettati qabel it-13 ta' Novembru 2014 f'konformità mar-regoli applikabbli qabel il-15 ta' Mejju 2014, jistgħu jibqgħu jitqiegħdu fis-suq u jintużaw sakemm jintużaw il-ħażniet eżistenti kollha.
   Artikolu 3
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' April 2014.

            Għall-Kummissjoni

            Il-President

         José Manuel BARROSO

      (1)  ĠU L 268, 18.10.2003, p. 29.

      (2)  EFSA Journal 2014; 12(1):3530.

      (3)  EFSA Journal 2014; 12(1):3534, EFSA Journal 2014; 12(1):3533 u EFSA Journal 2014; 12(1):3535.

      ANNESS

                  Numru ta' identifikazzjoni tal-addittiv

                  Isem id-detentur tal-awtorizzazzjoni

                  Addittiv

                  Kompożizzjoni, formula kimika, deskrizzjoni, metodu analitiku

                  Speċi jew kategorija tal-annimal

                  Età Massima

                  Kontenut minimu

                  Kontenut massimu

                  Dispożizzjonijiet oħrajn

                  Tmiem il-perjodu ta' awtorizzazzjoni

                  CFU/kg ta' materja friska

                  Il-kategorija tal-addittivi teknoloġiċi. Grupp funzjonali: addittivi tal-foraġġ insilat

                  1k20736

                  —

                     Lactobacillus brevis

                  DSM 23231

                     Kompożizzjoni tal-addittiv

                  Preparazzjoni ta' Lactobacillus brevis DSM 23231 li fiha ammont minimu ta' 1 × 1010 CFU/g tal-addittiv.

                     Karatterizzazzjoni tas-sustanza attiva

                  Ċelloli vijabbli tal-Lactobacillus brevis DSM 23231.

                     Il-metodu analitiku (1)

                  In-numerazzjoni tal-addittiv tal-għalf: il-metodu tat-tifrix permezz tal-agar MRS (EN 15787).
                  L-identifikazzjoni: Elettroforeżi bil-Ġell f'Kamp Pulsat (PFGE).

                  Kull speċi tal-annimali

                  —

                  —

                  —

                              1.

                              Fl-istruzzjonijiet tal-użu tal-addittiv u tat-taħlita lesta minn qabel, indika l-kundizzjonijiet tal-ħażna.

                              2.

                              Il-kontenut minimu tal-addittiv meta jintuża mingħajr ma jitħallat ma' mikroorganiżmi oħra bħala addittivi tal-foraġġ insilat: 5 × 107 CFU/kg ta' materjal frisk.

                              3.

                              Għas-sikurezza: huwa rakkomandat li jintużaw l-ingwanti, kif ukoll tagħmir għall-protezzjoni tal-imnifsejn u tal-għajnejn waqt l-immaniġġjar.

                  It-13 ta' Mejju 2024

                  1K 20737

                  —

                     Lactobacillus brevis

                  DSMZ 16680

                     Kompożizzjoni tal-addittiv

                  Preparazzjoni ta' Lactobacillus brevis DSM 16680 li fiha ammont minimu ta' 2,5 × 1010 CFU/g tal-addittiv.

                     Karatterizzazzjoni tas-sustanza attiva

                  Ċelloli vijabbli tal-Lactobacillus brevis DSMZ 16680

                     Il-metodu analitiku (1)

                  In-numerazzjoni tal-addittiv tal-għalf: il-metodu tat-tifrix permezz tal-agar MRS (EN 15787)
                  L-identifikazzjoni: Elettroforeżi bil-Ġell f'Kamp Pulsat (PFGE).

                  Kull speċi tal-annimali

                              1.

                              Fl-istruzzjonijiet tal-użu tal-addittiv u tat-taħlita lesta minn qabel, indika l-kundizzjonijiet tal-ħażna.

                              2.

                              Il-kontenut minimu tal-addittiv meta jintuża mingħajr ma jitħallat ma' mikroorganiżmi oħra bħala addittivi tal-foraġġ insilat: 1 × 108 CFU/kg ta' materjal frisk.

                              3.

                              Għas-sikurezza: huwa rakkomandat li jintużaw l-ingwanti, kif ukoll tagħmir għall-protezzjoni tal-imnifsejn u tal-għajnejn waqt l-immaniġġjar.

                  It-13 ta' Mejju 2024

                  1k20738

                  —

                     Lactobacillus plantarum

                  CECT 4528

                     Kompożizzjoni tal-addittiv

                  Preparazzjoni ta' Lactobacillus plantarum CECT 4528 li fiha minimu ta' 2,5 × 1011 CFU/g ta' addittiv.

                     Karatterizzazzjoni tas-sustanza attiva

                  Ċelloli vijabbli tal-Lactobacillus plantarum CECT 4528.

                     Il-metodu analitiku (1)

                  In-numerazzjoni tal-addittiv tal-għalf: il-metodu tat-tifrix permezz tal-agar MRS (EN 15787)
                  L-identifikazzjoni: Elettroforeżi bil-Ġell f'Kamp Pulsat (PFGE).

                  Kull speċi tal-annimali

                  —

                  —

                  —

                              1.

                              Fl-istruzzjonijiet tal-użu tal-addittiv u tat-taħlita lesta minn qabel, indika l-kundizzjonijiet tal-ħażna.

                              2.

                              Il-kontenut minimu tal-addittiv meta jintuża mingħajr ma jitħallat ma' mikroorganiżmi oħra bħala addittivi tal-foraġġ insilat: 1 × 109 CFU/kg ta' materjal frisk.

                              3.

                              Għas-sikurezza: huwa rakkomandat li jintużaw l-ingwanti, kif ukoll tagħmir għall-protezzjoni tal-imnifsejn u tal-għajnejn waqt l-immaniġġjar.

                  It-13 ta' Mejju 2024

                  1K 20739

                  —

                     Lactobacillus fermentum

                  NCIMB 30169

                     Kompożizzjoni tal-addittiv

                  Preparazzjoni tal-Lactobacillus fermentum  NCIMB 30169 li fiha minimu ta' 2,5 × 1010 CFU/g ta' addittiv.

                     Karatterizzazzjoni tas-sustanza attiva

                  Ċelloli vijabbli ta' Lactobacillus fermentum NCIMB 30169.

                     Il-metodu analitiku (1)

                  In-numerazzjoni tal-addittiv tal-għalf: il-metodu tat-tifrix permezz tal-agar MRS (EN 15787)
                  L-identifikazzjoni: Elettroforeżi bil-Ġell f'Kamp Pulsat (PFGE).

                  Kull speċi tal-annimali

                  —

                  —

                  —

                              1.

                              Fl-istruzzjonijiet tal-użu tal-addittiv u tat-taħlita lesta minn qabel, indika l-kundizzjonijiet tal-ħażna.

                              2.

                              Il-kontenut minimu tal-addittiv meta jintuża mingħajr ma jitħallat ma' mikroorganiżmi oħra bħala addittivi tal-foraġġ insilat: 1 × 108 CFU/kg ta' materjal frisk.

                              3.

                              Għas-sikurezza: huwa rakkomandat li jintużaw l-ingwanti, kif ukoll tagħmir għall-protezzjoni tal-imnifsejn u tal-għajnejn waqt l-immaniġġjar.

                  It-13 ta' Mejju 2024

         (1)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx


title: Regolament ta' Implimentazzjoni tal-Kummissjoni (UE) 2017/1409 tal-1 ta' Awwissu 2017 li jemenda r-Regolament ta' Implimentazzjoni tal-Kummissjoni (UE) Nru 75/2013 u r-Regolament tal-Kummissjoni (KE) Nru 951/2006 f'dak li għandu x'jaqsam mad-dazji addizzjonali tal-importazzjoni fis-settur taz-zokkor u mal-kalkolu tal-kontenut tas-sukrożju fl-isoglukożju u f'ċerti ġuleppijiet

text:
               2.8.2017

               MT

               Il-Ġurnal Uffiċjali tal-Unjoni Ewropea

               L 201/21

         REGOLAMENT TA' IMPLIMENTAZZJONI TAL-KUMMISSJONI (UE) 2017/1409
   tal-1 ta' Awwissu 2017
   li jemenda r-Regolament ta' Implimentazzjoni tal-Kummissjoni (UE) Nru 75/2013 u r-Regolament tal-Kummissjoni (KE) Nru 951/2006 f'dak li għandu x'jaqsam mad-dazji addizzjonali tal-importazzjoni fis-settur taz-zokkor u mal-kalkolu tal-kontenut tas-sukrożju fl-isoglukożju u f'ċerti ġuleppijiet
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 182(4) tiegħu,
   Billi:

               (1)

               L-Artikolu 36 tar-Regolament tal-Kummissjoni (KE) Nru 951/2006 (2) jipprevedi dazji addizzjonali tal-importazzjoni għal ċerti prodotti fis-settur taz-zokkor.

               (2)

               Minħabba l-kundizzjonijiet u t-tbassir tas-suq li kien hemm dak iż-żmien, ir-Regolament ta' Implimentazzjoni tal-Kummissjoni (UE) Nru 75/2013 (3) kien jipprevedi li d-dazji addizzjonali tal-importazzjoni ma kellhomx japplikaw għal għadd ta' prodotti taz-zokkor sa ma jintemm ir-reġim tal-kwota fit-30 ta' Settembru 2017.

               (3)

               Skont l-Artikolu 182(2) tar-Regolament (UE) Nru 1308/2013, ma għandhomx jiġu imposti dazji addizzjonali tal-importazzjoni meta l-importazzjonijiet ma jkunux mistennija jfixklu s-suq tal-Unjoni, jew meta l-effetti jkunu sproporzjonati għall-objettiv maħsub. Wara li jitneħħew il-kwoti taz-zokkor, l-importazzjonijiet tal-prodotti taz-zokkor li fuqhom għandu jitħallas id-dazju tal-importazzjoni previst fit-Tariffa Doganali Komuni aktarx li se jibqgħu ma jfixklux is-suq tal-Unjoni. B'hekk ma għandhomx jiġu imposti dazji addizzjonali fuq dawn l-importazzjonijiet sakemm ma tinbidilx b'mod sinifikanti s-sitwazzjoni tas-suq b'rabta ma' dan.

               (4)

               Għalhekk jenħtieġ li jkomplu ma jiġux applikati d-dazji addizzjonali tal-importazzjoni għal għadd ta' prodotti taz-zokkor kif previst fir-Regolament ta' Implimentazzjoni tal-Kummissjoni (UE) Nru 75/2013.

               (5)

               Il-metodi biex jiġi kkalkulat il-kontenut tas-sukrożju fl-isoglukożju u f'ċerti ġuleppijiet previsti fl-Artikolu 42(2), (3) u (4) tar-Regolament tal-Kummissjoni (KE) Nru 951/2006 se jiddaħħlu b'mod iktar ċar u aġġornat fl-Anness I tar-Regolament tal-Kunsill (KEE) Nru 2658/87 (4) permezz tar-Regolament ta' Implimentazzjoni tal-Kummissjoni (UE) 2017/1344 (5) mill-1 ta' Ottubru 2017. Għalhekk jenħtieġ li dawk id-dispożizzjonijiet jitħassru bir-Regolament tal-Kummissjoni (KE) Nru 951/2006.

               (6)

               Għalhekk jenħtieġ li r-Regolament ta' Implimentazzjoni tal-Kummissjoni (UE) Nru 75/2013 u r-Regolament tal-Kummissjoni (KE) Nru 951/2006 jiġu emendati kif xieraq.

               (7)

               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Fl-Artikolu 1 tar-Regolament ta' Implimentazzjoni tal-Kummissjoni (UE) Nru 75/2013, id-data “30 ta' Settembru 2017” għandha tinbidel bid-data “30 ta' Settembru 2022”.
   Artikolu 2
   Fir-Regolament tal-Kummissjoni (KE) Nru 951/2006, għandu jitħassar l-Artikolu 42(2), (3) u (4).
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu jibda japplika mill-1 ta' Ottubru 2017.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Awwissu 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 dwar il-kummerċ ma' pajjiżi terzi fis-settur taz-zokkor (ĠU L 178, 1.7.2006, p. 24).

      (3)  Ir-Regolament ta' Implimentazzjoni tal-Kummissjoni (UE) Nru 75/2013 tal-25 ta' Jannar 2013 li jidderoga mir-Regolament (KE) Nru 951/2006 fir-rigward tal-applikazzjoni ta' prezzijiet rappreżentattivi u dazji addizzjonali tal-importazzjoni ta' ċerti prodotti tas-settur taz-zokkor, u li jħassar ir-Regolament ta' Implimentazzjoni (UE) Nru 892/2012 li jistabbilixxi l-prezzijiet rappreżentattivi u l-ammonti tad-dazji addizzjonali għall-importazzjoni ta' ċerti prodotti tas-settur taz-zokkor għas-sena tas-suq 2012/2013 (ĠU L 26, 26.1.2013, p. 19).

      (4)  Ir-Regolament tal-Kunsill (KEE) Nru 2658/87, tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).

      (5)  Ir-Regolament ta' Implimentazzjoni tal-Kummissjoni (UE) 2017/1344 tat-18 ta' Lulju 2017 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 186, 19.7.2017, p. 3).


title: Regolament ta’ Implimentazzjoni tal-Kummissjoni (UE) Nru 1051/2011 tal- 20 ta’ Ottubru 2011 li jimplimenta r-Regolament (UE) Nru 692/2011 tal-Parlament Ewropew u tal-Kunsill dwar l-istatistika Ewropea dwar it-turiżmu, fir-rigward tal-istruttura tar-rapporti ta’ kwalità u t-trażmissjoni tad-dejta Test b’relevanza għaż-ŻEE

text:
               21.10.2011

               MT

               Il-Ġurnal Uffiċjali tal-Unjoni Ewropea

               L 276/13

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1051/2011
   tal-20 ta’ Ottubru 2011
   li jimplimenta r-Regolament (UE) Nru 692/2011 tal-Parlament Ewropew u tal-Kunsill dwar l-istatistika Ewropea dwar it-turiżmu, fir-rigward tal-istruttura tar-rapporti ta’ kwalità u t-trażmissjoni tad-dejta
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar-istatistika Ewropea dwar it-turiżmu (1), u b’mod partikolari l-Artikoli 6(4) u 9(2) u (3) tiegħu,
   Billi:

               (1)

               Ir-Regolament (UE) Nru 692/2011 stabbilixxa qafas komuni għall-iżvilupp, il-produzzjoni u t-tixrid sistematiċi tal-istatistika Ewropea dwar it-turiżmu.

               (2)

               Għandu jkun żgurat livell raġonevoli ta’ kwalità tal-informazzjoni mxerrda u ż-żamma tas-serji ta’ statistika dwar it-turiżmu eżistenti.

               (3)

               Għandhom jiġu stabbiliti l-arranġamenti dwar ir-rapporti tal-kwalità u l-istruttura tar-rapporti, kif ukoll l-arranġamenti prattiċi dwar it-trażmissjoni tad-dejta.

               (4)

               Jixraq li kemm jista’ jkun tintuża fis-sħiħ l-istatistika Ewropea dwar it-turiżmu filwaqt li tkun irrispettata l-kunfidenzjalità tar-reġistri tad-dejta individwali.

               (5)

               Ċerta dejta għandha tkun disponibbli għall-Istati Membri biex titkompla l-kopertura statistika tat-turiżmu fil-livell nazzjonali.

               (6)

               Il-miżuri stabbiliti f’dan ir-Regolament huma skont l-opinjoni tal-Kumitat tas-Sistema tal-Istatistika Ewropea,

         ADOTTAT DAN IR-REGOLAMENT:
   Artikolu 1
   L-arranġamenti dwar ir-rapporti tal-kwalità u l-istruttura ta’ dawn ir-rapporti għandhom ikunu skont kif inhu stabbilit fl-Anness I.
   Artikolu 2
   L-istandard tal-iskambju tat-tabelli aggregati għandhom ikunu skont kif inhu stabbilit fl-Anness II.
   Artikolu 3
   L-istandard tal-iskambju tal-faxxikli tal-mikrodejta għandu jkun kif stabbilit fl-Anness III.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Ottubru 2011.

            Għall-Kummissjoni

            Il-President

         José Manuel BARROSO

      (1)  ĠU L 192, 22.7.2011, p. 17.

      ANNESS I

         L-istruttura tar-rapporti tal-kwalità

         L-arranġamenti u l-istrutturi għall-forniment tal-metadejta

      L-Istati Membri għandhom jipprovdu lill-Kummissjoni (il-Eurostat) bil-metadejta ta’ referenza skont l-Istruttura tal-Metadejta Euro SDMX, kif hemm iddefinit fir-Rakkomandazzjoni 2009/498/KE (1) għas-Sistema Ewropea tal-Istatistika.
      L-Istati Membri għandhom jipprovdu l-mikrodejta u l-metadejta meħtieġa (li tinkludi dik dwar il-kwalità) skont standard ta’ skambju speċifikat mill-Kummissjoni (Eurostat). Il-metadejta għandha tintbagħat lill-Eurostat permezz tal-punt ta’ aċċess uniku jew b’mod li l-Kummissjoni (l-Eurostat) jkollha aċċess għaliha b’mezzi elettroniċi.

         Il-kontenut tar-rapporti tal-metadejta u tal-kwalità

      Ir-rapport għandu jinkludi l-kunċetti li ġejjin u jkopri t-turiżmu intern (l-Anness I tar-Regolament (UE) Nru 692/2011) kif ukoll it-turiżmu nazzjonali (l-Anness II tar-Regolament (UE) Nru 692/2011):

                  (1)

                  Ir-rilevanza, li tinkludi l-kompletezza kontra l-ħtiġiet tal-utenti biss, u l-kompletezza tad-dejta kontra r-rekwiżiti u rakkomandazzjonijiet stabbiliti fl-Artikoli 2, 3, 4 u 10 tar-Regolament (UE) Nru 692/2011.

                  (2)

                  L-akkuratezza, ukoll l-iżbalji f’dak li għandu jiġi kopert (jiġi wisq kopert jew ma jkunx hemm kopertura biżżejjed), memorja mhux akkurata, żbalji tal-klassifikazzjoni, nuqqas ta’ risposta dwar l-oġġett u l-unità (ikklassifikat skont it-tip ta’ unità li dwarha ma jkunx hemm risposta), it-rata tat-taxxa tal-imputazzjoni (għat-Taqsima 2 tal-Anness II), żbalji fit-teħid ta’ kampjuni u koeffiċjenti tal-varjazzjoni għal sett ta’ indikaturi u analiżijiet ewlenin (kif ukoll deskrizzjoni tal-formuli jew l-algoritmi li jkunu ntużaw fil-kalkolu tal-koeffiċjenti tal-varjazzjoni) u reviżjoni tad-dejta (politika, prattika, l-impatt fuq indikaturi ewlenin).

                  (3)

                     Li kollox isir f’waqtu, l-informazzjoni fil-kalendarju għall-proċess ta’ produzzjoni sal-pubblikazzjoni tar-riżultati (l-ewwel riżultati, u r-riżultati finali u sħaħ).

                  (4)

                     Il-puntwalità, inkluża dik tal-informazzjoni dwar id-dati tat-trażmissjoni tad-dejta lill-Kummissjoni (Eurostat) mqabblin mal-iskadenzi speċifikati fl-Artikolu 9(4) tar-Regolament (UE) Nru 692/2011 għal kull wasla ta’ dejta marbuta mas-sena ta’ referenza.

                  (5)

                     L-aċċessibbiltà u ċ-ċarezza, inkluż għall-informazzjoni dwar il-kalendarju tar-rilaxx tal-pubblikazzjonijiet ewlenin (fuq il-karta u onlajn) marbutin mal-perjodi ta’ referenza tas-sena ta’ referenza.

                  (6)

                     Il-komparabbiltà, inkluża l-komparabbiltà bejn żoni ġeografiċi, bejn żminijiet differenti (serje interrotta) u bejn oqsma tal-istatistika differenti.

                  (7)

                     Il-koerenza, li tinkludi l-koerenza fil-qasam mad-dejta minn sorsi oħrajn, il-koerenza ma’ oqsma oħra tal-istatistika, il-koerenza bejn l-istatistiċi annwali u infra-annwali.

                  (8)

                     Spiża u Piż, inkluża (fejn disponibbli) indikazzjoni kwantitattiva/monetarja u kwalitattiva tal-ispejjeż marbutin mal-ġbir u l-produzzjoni u l-piż fuq dawk li jwieġbu, u deskrizzjoni ta’ miżuri reċenti jew ippjanati biex tittejjeb il-kosteffiċjenza u/jew jitnaqqas il-piż minn fuq min iwieġeb.

                  (9)

                  Metadejta marbuta mal-preżentazzjoni tal-istatistika u l-ipproċessar tal-istatistika, inkluża l-informazzjoni dwar (fejn ikun relevanti) il-konċetti, id-definizzjonijiet u l-klassifiki użati, is-sorsi użati, il-kwadru ta’ popolazzjoni, il-popolazzjoni fil-mira, il-frekwenza tal-ġbir tad-dejta, it-tip ta’ stħarriġ u l-metodi tal-ġbir tad-dejta, l-ambitu (u l-limiti tal-ambitu), il-forma u l-metodoloġija tat-teħid tal-kampjuni, il-proċeduri ta’ żieda, it-trattament tad-dejta kunfidenzjali u kontroll fuq l-iżvelar tagħha.

         (1)  ĠU L 168, 30.6.2009, p. 50.

      ANNESS II

         Tabelli aggregati għat-trażmissjoni tad-dejta elenkata fl-Anness I u fit-Taqsimiet 1 u 3 tal-Anness II tar-Regolament (UE) Nru 692/2011

         L-istruttura tal-fajls u l-kodifikazzjoni

      L-Istati Membri għandhom jipprovdu d-dejta mitluba f’dan ir-Regolament skont standard ta’ skambju speċifikat mill-Kummissjoni (Eurostat). Id-dejta għandha tintbagħat lill-Eurostat permezz tal-punt ta’ aċċess uniku jew b’mod li l-Kummissjoni (l-Eurostat) jkollha aċċess għaliha b’mezzi elettroniċi.
      Fejn ikun hemm referenza għall-“identifikaturi”, din tkun tirreferi għall-identifikaturi speċifikati mill-Kummissjoni (Eurostat). Il-Kummissjoni (Eurostat) għandha tipprovdi dokumentazzjoni dettaljata fir-rigward ta’ dawn l-identifikaturi u tipprovdi gwida supplimentari fir-rigward tal-istandard tal-iskambji. Id-dejta li ma tikkonformax mad-dispożizzjonijiet dwar l-istandard tal-iskambju speċifikat mill-Kummissjoni (Eurostat) tkun meqjusa li ma ngħatatx.
      Kull sett tad-dejta għandha jkun fiha l-oqsma elenkati f’dan l-Anness.

         Intestatura

      L-għan tal-intestatura huwa li jidentifika s-serje ta’ dejta li ġiet trasmessa u għandha tikkonsisti minn tliet oqsma:

                  —

                     Perjodu ta’ referenza li għandu jikkonsisti minn seba’ figuri, l-ewwel erbgħa juru s-sena u l-aħħar tlieta juru l-perjodu matul is-sena. Eżempji: 2012A00 (id-dejta annwali għall-2012) jew 2012M01 (dejta tax-xahar għal Jannar 2012).

                  —

                     Il-kodiċi tal-pajjiż għandu jikkonsisti minn żewġ figuri li jirrappreżentaw il-kodiċi tal-pajjiż tal-Istat Membru li jkun qed jittrażmetti d-dejta. Eżempji: BE (il-Belġju), BG (il-Bulgarija), eċċ.

                  —

                     Is-suġġett għandu jikkonsisti minn wieħed minn dawn l-identifikaturi tas-sett tad-dejta li ġejjin:

                              —

                              int_cap_annual

                              turiżmu intern - kapaċità tal-istabbilimenti tal-akkomodazzjoni għat-turisti

                                 id-dejta elenkata fit-Taqsima 1 tal-Anness I tar-Regolament (UE) Nru 692/2011.

                              —

                              int_occ_annual

                              turiżmu intern – dejta dwar l-okkupazzjoni annwali (inkluża stima għall-istabbilimenti li ma jilħqux l-inqas limitu);

                                 id-dejta elenkata fit-Taqsima 2 A tal-Anness I tar-Regolament (UE) Nru 692/2011.

                              —

                              int_occ_mnight

                              turiżmu intern – dejta kull xahar dwar l-iljieli li għamlu t-turisti;

                                 id-dejta elenkata fit-Taqsima 2B tal-Anness I tar-Regolament (UE) Nru 692/2011.

                              —

                              int_occ_marrno

                              turiżmu intern – id-dejta ta’ kull xahar dwar in-numri ta’ turisti li jaslu fil-pajjiż u r-rati netti tal-okkupazzjoni;

                                 id-dejta elenkata fit-Taqsima 2B tal-Anness I tar-Regolament (UE) Nru 692/2011.

                              —

                              int_non_rented

                              turiżmu intern – id-dejta ta’ kull sena dwar l-iljieli li għamlu t-turisti f’akkomodazzjoni mhux mikrija;

                                 id-dejta elenkata fit-Taqsima 4 tal-Anness I tar-Regolament (UE) Nru 692/2011

                              —

                              nat_dem_partic

                              turiżmu nazzjonali – il-parteċipazzjoni fit-turiżmu;

                                 id-dejta elenkata fit-Taqsima 1 tal-Anness II tar-Regolament (UE) Nru 692/2011

                              —

                              nat_dem_sdvout

                              turiżmu nazzjonali – żjarat ta’ ġurnata fejn it-turisti jitilqu dakinhar li jaslu;

                                 id-dejta elenkata fit-Taqsima 3 A tal-Anness II tar-Regolament (UE) Nru 692/2011

                              —

                              nat_dem_sdvdom

                              turiżmu nazzjonali – żjarat ta’ ġurnata ta’ turisti mill-pajjiż stess;

                                 id-dejta elenkata fit-Taqsima 3B tal-Anness II tar-Regolament (UE) Nru 692/2011

         Dejta

      Taħt din l-intestatura jkunu jidhru l-valuri tal-varjanti u l-analiżijiet għal kull sett tad-dejta, u għandu jkun hemm sitt oqsma:

                  —

                     Il-Varjabbli jkun fih l-identifikatur għall-varjant;

                  —

                  Taħt Analiżi jkun hemm l-identifikatur għall-kategorija tal-analiżi jew, fejn relevanti, l-għaqda tal-kategoriji tal-analiżi;

                  —

                  Taħt Unità jkun hemm l-identifikatur għall-unità tal-kejl;

                  —

                  Taħt Valur għandu jkun hemm il-valur ingrossat għall-karatteristika tal-popolazzjoni marbuta mal-varjant u l-analiżi indikati;

                  —

                  Taħt Marki għandu jkun hemm il-marki li jfissru “din id-dejta ġiet iċċekkjata u tista’ titqassam”, “din id-dejta mhijiex affidabbli u ma għandhiex titqassam għall-użu iżda tista’ tingħaqad ma’ dejta oħra f’tabelli aggregati ta’ livell ogħla” u “dejta soġġetta għal kunfidenzjalità primarja jew sekondarja”;

                  —

                  Taħt Rimarki għandhom jiddaħħlu kull osservazzjoni qasira jew xi metadejta marbuta ma’ valur partikolari (ir-rimarki jew in-noti tal-qiegħ marbutin mal-varjanti jew mal-analiżijiet għandhom jissemmew taħt Noti).

         Noti

      Din l-intestatura għandu jkun fiha kull nota ta’ spjegazzjoni, nota tal-qiegħ u metadejta, għal kull sett tad-dejta, li jikkonċernaw varjant wieħed jew iżjed minn wieħed, jew analiżijiet jew noti ġenerali dwar is-sett tad-dejta kollu kemm hu, u jkun fiha tliet oqsma:

                  —

                     Varjant ikun fih l-identifikatur għall-varjant li għalih tkun relevanti n-nota;

                  —

                  Taħt Analiżi jkun hemm l-identifikatur għall-kategorija tal-analiżi jew, fejn relevanti, l-għaqda tal-kategoriji tal-analiżi li għalihom tkun relevanti n-nota;

                  —

                  Taħt Rimarki għandhom jiddaħħlu n-noti ħielsa li jistgħu jiġu ppubblikati bħala noti dwar il-metodoloġija jew spjegazzjonijiet addizzjonali biex id-dejta trażmessa tinftiehem aħjar.

      ANNESS III

         Fajls tal-mikrodejta għat-trażmissjoni tad-dejta elenkata fit-Taqsima 2 tal-Anness II tar-Regolament (UE) Nru 692/2011

         L-istruttura tal-fajls u l-kodifikazzjoni

      Kull vjaġġ osservat għandu jkun irreġistrat individwalment fil-fajl tal-mikrodejta trażmess. Dan il-fajl tal-mikrodejta għandu jiġi ċċekkjat, editjat, u, fejn hemm bżonn, imputat, u għandu jkollu struttura u kodifikazzjoni kif deskritt fit-tabella ta’ hawn taħt. Il-Kummissjoni (Eurostat) se tipprovdi aktar struzzjonijiet dwar il-format tat-trażmissjoni.
      Id-dejta li ma tirrispettax id-dispożizzjonijiet għall-istandard tal-iskambju stipulati f’dan l-Anness titqies li ma ntbagħtitx.

                  Kolonna

                  Identifikatur

                  Deskrizzjoni

                  Filtru/kummenti

                  1/6

                  000001-999999

                     Numru f’sekwenza ta’ kull vjaġġ

                  KARATTERISTIĊI TAL-VJAĠĠ

                  7/8

                     Xahar tat-tluq

                  01-24

                  Numru tax-xahar (Jannar tas-sena ta’ referenza = 01, Diċembru tas-sena ta’ referenza = 12; Jannar tas-sena kalendarja ta’ qabel = 13, Diċembru tas-sena kalendarja ta’ qabel = 24)

                  9/11

                     Dewmien tal-vjaġġ f’numru ta’ ljieli

                  001-366

                  Numru ta’ ljieli (tliet ċifri)

                  12/14

                     Dewmien tal-vjaġġ: numru ta’ ljieli mqattgħin fit-territorju domestiku

                  Għal vjaġġi ‘l barra biss
                  Varjant trijennali, fis-snin mhux obbligatorji: kodiċi = Vojta

                  000-183

                  Numru ta’ ljieli (tliet ċifri)

                  15/17

                     Pajjiż ewlieni tad-destinazzjoni

                  001-999

                  Il-kodiċi skont il-lista tal-pajjiżi fil-manwali metodoloġiku mfassal skont l-Artikoluo10 tar-Regolament 692/2011

                  18

                     L-għan ewlieni tal-vjaġġ

                  1

                  Għan privat/personali: divertiment, rikreazzjoni u vaganzi

                  2

                  Għan privat/personali: żjarat lill-familji u l-ħbieb

                  3

                  Għan privat/personali: oħrajn (eż. trattament tas-saħħa, pellegrinaġġ)

                  4

                  Għan professjonali/kummerċjali

                  19/24

                     Tip ta’ destinazzjoni

                  Il-Kolonnao18 = [1, 2, 3];
                  Varjant trijennali, fis-snin mhux obbligatorji: kodiċi = Vojta

                  19

                  1

                  Belt = Iva

                  2

                  Belt = Le

                  9

                  Belt = Mhux applikabbli (il-Kolonna 18 = 4)

                  20

                  1

                  Xatt il-baħar = Iva

                  2

                  Xatt il-baħar = Le

                  9

                  Xatt il-baħar = Mhux applikabbli (il-Kolonna 18 = 4)

                  21

                  1

                  Kampanja (inklużi l-għadajjar, ix-xmajjar, eċċ.) = Iva

                  2

                  Kampanja (inklużi l-għadajjar, ix-xmajjar, eċċ.) = Le

                  9

                  Kampanja (inklużi l-għadajjar, ix-xmajjar, eċċ.) = Mhux applikabbli (il-Kolonna 18 = 4)

                  22

                  1

                  Bastiment tal-kruċieri = Iva

                  2

                  Bastiment tal-kruċieri = Le

                  9

                  Bastiment tal-kruċieri = Mhux applikabbli (Kolonna 18 = 4)

                  23

                  1

                  Muntanji (reġjuni muntanjużi, għoljiet, eċċ.) = Iva

                  2

                  Muntanji (reġjuni muntanjużi, għoljiet, eċċ.) = Le

                  9

                  Muntanji (reġjuni muntanjużi, għoljiet, eċċ.) = Mhux applikabbli (il-Kolonna 18 = 4)

                  24

                  1

                  Oħrajn = Iva

                  2

                  Oħrajn = Le

                  9

                  Oħrajn = Mhux applikabbli (il-Kolonna 18 = 4)

                  25

                     Parteċipazzjoni tat-tfal

                  Il-Kolonna 18 = [1, 2, 3];
                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  9

                  Mhux applikabbli (il-Kolonna 18 = 4)

                  26

                     Mezz ewlieni ta’ trasport

                  1

                  Bl-ajru (servizzi tat-titjira, titjira skedata jew mikrija, jew servizzi tal-ajru oħrajn)

                  2

                  Bil-baħar jew kanali, jew xmajjar jew fil-lagi (linji tal-passiġġieri u laneċ, kruċieri, dgħajjes tad-divertiment, bastimenti mikrijin, …)

                  3

                  Ferrovija

                  4

                  Xarabank, kowċ (skedata jew mhux skedata)

                  5

                  Vettura bil-mutur (privata jew mikrija)

                  6

                  Oħrajn (pereżempju bir-rota)

                  27

                     Mezz ewlieni ta’ akkomodazzjoni

                  1

                  Akkomodazzjoni mikrija: lukandi u stabbilimenti simili

                  2

                  Akkomodazzjoni mikrija: siti ta’ kampeġġ, parkeġġi tal-karavan jew tat-trejlers (mhux residenzjali)

                  3

                  Akkomodazzjoni mikrija: akkomodazzjoni oħra mikrija (stabbilimenti għall-kura tas-saħħa, alloġġi taż-żgħażagħ, mollijiet, …)

                  4

                  Akkomodazzjoni mhux mikrija: villeġġatura privata

                  5

                  Akkomodazzjoni mhux mikrija: akkomodazzjoni pprovduta mingħajr ħlas minn qraba jew ħbieb

                  6

                  Akkomodazzjoni mhux mikrija: akkomodazzjoni oħra mhux mikrija

                  28

                     L-ibbukkjar tal-vjaġġ: użu ta’ operatur tal-vjaġġi jew aġenzija tal-ivvjaġġar biex jinkera l-mezz ewlieni tat-trasport

                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  9

                  Ma nafx

                  29

                     L-ibbukkjar tal-vjaġġ: użu ta’ operatur tal-vjaġġi jew aġenzija tal-ivvjaġġar biex jinkera l-mezz ewlieni ta’ akkomodazzjoni

                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  9

                  Ma nafx

                  30

                     L-ibbukkjar tal-vjaġġ (indipendenti)

                  Varjant trijennali, fis-snin mhux obbligatorji: kodiċi = Vojta
                  Il-Kolonna 28 = 2 u l-Kolonna 29 = 2

                  1

                  Is-servizzi ġew ibbukkjati direttament mingħand il-fornitur tas-servizz

                  2

                  Ma kien meħtieġ l-ebda bbukkjar

                  9

                  Mhux applikabbli (il-Kolonna 28 ≠ 2 jew il-Kolonna 29 ≠ 2)

                  31

                     L-ibbukkjar tal-vjaġġ: Vjaġġ b’kollox inkluż

                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  32

                     L-ibbukkjar tal-vjaġġ: ibbukkjar minn fuq l-Internet tal-mezz ewlieni tat-trasport

                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  9

                  Ma nafx

                  33

                     L-ibbukkjar tal-vjaġġ: ibbukkjar minn fuq l-Internet tal-mezz ewlieni ta’ akkomodazzjoni

                  Varjant trijennali, fis-snin mhux obbligatorji: kodiċi = Vojta

                  1

                  Iva

                  2

                  Le

                  9

                  Ma nafx

                  34/41

                     In-nefqa fuq trasport tat-turist individwali matul il-vjaġġ

                  00000000-99999998

                  Ammont f’euro (tmien ċifri)

                  42/49

                     L-infiq fl-akkomodazzjoni tat-turist individwali matul il-vjaġġ

                  00000000-99999998

                  Ammont f’euro (tmien ċifri)

                  50/57

                     In-nefqa fuq ikel u xorb fil-ħwienet tal-kaféu fir-ristoranti tat-turist individwali matul il-vjaġġ

                  Varjant mhux obbligatorju, jekk mhux trażmess kodiċi = Vojta

                  00000000-99999998

                  Ammont f’euro (tmien ċifri)

                  58/65

                     Infiq ieħor tat-turist individwali matul il-vjaġġ (total ta’ nfieq ieħor, inkluż dak fuq oġġetti dewwiema u ta’ valur)

                  00000000-99999998

                  Ammont f’euro (tmien ċifri)

                  66/73

                     Oġġetti dewwiema u ta’ valur (sottokategorija tal-infiq ieħor tat-turist individwali matul il-vjaġġ)

                  00000000-99999998

                  Ammont f’euro (tmien ċifri)

                  IL-PROFIL TAL-VIŻITATUR

                  74

                     Sess

                  1

                  Raġel

                  2

                  Mara

                  75/77

                     Età

                  000-198

                  Numru ta’ snin magħluqa (tliet ċifri)

                  78/79

                     Pajjiż tar-residenza

                  Il-kodiċi tal-pajjiż b’żewġ ċifri (il-Belġju = BE, il-Bulgarija = BG, …)

                  80

                     Livell ta’ edukazzjoni

                  Varjant mhux obbligatorju, jekk mhux trażmess kodiċi = Vojta

                  1

                  Livell aktar baxx (ISCED 0, 1 jew 2)

                  2

                  Livell medju (ISCED 3 jew 4)

                  3

                  Livell aktar għoli (ISCED 5 jew 6)

                  81

                     Sitwazzjoni tal-impjieg

                  Varjant mhux obbligatorju, jekk mhux trażmess kodiċi = Vojta

                  1

                  Impjegat, (impjegat u dak li jaħdem għal rasu)

                  2

                  Qiegħda

                  3

                  Student/a (jew tifel/tifla tal-iskola)

                  4

                  Oħrajn li mhumiex fil-forza tax-xogħol

                  82

                     Dħul tal-unità domestika fi kwartili

                  Varjant mhux obbligatorju, jekk mhux trażmess kodiċi = Vojta

                  1

                  l-ewwel kwartili

                  2

                  it-tieni kwartili

                  3

                  it-tielet kwartili

                  4

                  ir-raba’ kwartili

                  FATTUR TAL-INGROSSAR

                  83/91

                     Il-fattur tal-ingrossar bejn il-kampjun u l-popolazzjoni

                  000000-999999

                  Il-Kolonni minn 83 sa 88 fihom numri sħaħ

                  000-999

                  Il-Kolonni minn 89 sa 91 fihom il-punti deċimali